**«ДЬОҺУННААҔЫ КЭПСЭТИИ»:**V-VII кылаас үөрэнээччилэригэр аналлаах

***ДЬАРЫК ТИЭМЭТЭ:*** **«МИН СОМОҔО КҮҮС СОРҔОТО БУОЛАБЫН!»**

***Ыытыллар кэмэ:*** Тохсунньу 30 күнэ 2023 сыл.

***Сыал-соруга:*** Оҕоҕо дьарык нөҥүө саҥа хамсааһыннар суолталарын өйдөтүү, иҥэрии.

***Үөрэтэр сыаннаһа:*** Коллективка түмсүүлээх, биир сомоҕо күүс буолуу ситиһии, кыайыы төрдө.

***Дьарык сатабыла:*** Оҕо дьарыкка истибит информациятын илдьиритэн өйдөөн, ырытан бэйэ санаатын тиэрдиитэ, түмүк оҥостуута.

***Ыытыллар бириэмэтэ*:** 30 мүнүүтэ.

***Дьарык хаамыыта:*** Кэпсэтии, бииргэ үлэлээһин. Видеоролигы көрүү. Интерактивнай сорудахтары толоруу.

**Дьарык тутулун сценарийа**

**I чааһа. БИЛСИҺИИ**

*Ханнык тиэмэҕэ кэпсэтии барарын билсиһии (5 мүн.)*

**УЧУУТАЛ:**Билигин оҕо бары оскуола кэннэ туох эмит дьарыктаах. Ол курдук, ким эрэ спордунан дьарыктанар, ким эрэ араас оҥоһуктары оҥорууннан, хобби о.д.а. (учуутал *оҕолору биир-биир ыйан көрдөрөр)*. Арассыыйа үрдүнэн оҕону сайыннарар 100 тахса хамсааһын үлэлиир, онтон Саха сиригэр 700 кэриҥэ хамсааһын үлэлиир.

*(Видео. Нюргуяна Владимировна Макарова, "Навигаторы детства" ресурснай киин салайааччыта)*

**II чааһа. “БАСТАКЫЛАР ХАМСААҺЫННАРА” РОССИЯТААҔЫ ОҔОЛОР УОННА ЫЧЧАТТАРА РОССИЯТААҔЫ ХАМСААҺЫННАРЫН ТУҺУНАН РДДМ**

*“Бастакылар хамсааһыннара” Россиятааҕы оҕолор уонна ыччаттара Россиятааҕы хамсааһыннарын туһунан кэпсэтии (8 мүн.)*

**УЧУУТАЛ:** Оҕолоор, эһиги эмиэ түмсүүлээх, сомоҕо күүс сорҕото буолар кыахтааххыт. Дойдубут Президенэ В.В. Путин Россия оҕолоро, ыччаттара биир санаалаах, түмсүүлээх, үлэҕэ, үөрэххэ бары бииргэ сырыттыннар, ситиһиилээх дьон буолан таҕыстыннар диэн “Бастакылар хамсааһыннара” диэни тэрийбитэ. *(Учуутал оҕолорго РДДМ сыаннастарын туһунан карточка түҥэтэлиир)*

*(Видео. Арассыыйа бэрисидьиэнин Владимир Владимирович Путин оҕолорго туһаайан этиитэ)(1 мүн.40 сөк.)*

*(РДДМ туһунан кэпсиир мультфильм)(3 мүн)*

**УЧУУТАЛ:** Хас биирдии хамсааһын бары туспа девизтээхтэр, ол курдук,“Бастакылар хамсааһыннарын” кэккэлэригэр киирбит оҕолор “Я в Движении. Мы в Движении. Вся страна в Движении!” диэн өй-санаа тула түмсэллэр, уонна сүрүн сүгэ сылдьар сыаннастара маннык буолаллар. *(Оҕолорго карточкалары кэпсиир, түҥэтэр*). Сэтинньи ыйга “Бастакылар хамсааһыннара” бастакы съеһэ буолан ааспыта. Саха Сириттэн 10 эһиги саастыы, бэйэлэрэ ураты талааннаах лиидэр оҕолоро онно кыттыыны ылбыттара, ол курдук, Тамалакаан орто оскуолатын 5 кылааһын үөрэнээччитэ санаатын үллэстэр.

(*Видео. Мира Багрынова )(2 мүн)*

**УЧУУТАЛ:** Көрбүккүт курдук,“Бастакылар хамсааһыннарыгар” араас оҕо хамсааһынын эрэ бары бааллар пионерскай, скаутскай, айылҕаны харыстааһын, историко-культурнай, экологическай, волонтерскай, идэни баһалыыр хамсааһыннара. Барыларын бииргэ сомоҕолуур манна “Бастакылар хамсааһыннара” буолар. Оҕолор, саамай бастыҥ хамсааһыннар таҥастарын наардаан көрүөххэ.

*(Интерактивнай оонньуу, 4 мүн)*

**УЧУУТАЛ:** “Бастакылар хамсааһыннар” тула араас оскуолалар, лиидэрдэр сомоҕо буолан үлэлииллэр. Саха Сириттэн эмиэ элбэх оскуола бэйэлэрин истэригэр “Бастакылар хамсааһыннарын” тэрийэллэр, туох ситиһиилээх оскуолалар киирэллэрин көрүөҕүҥ, оҕолор билигн «14 дней в Движении» диэн Арассыыйатааҕы онлайн-марафоҥҥа кытта сылдьаллар.

*(Видео.РДДМ, «14 дней в Движении» 2 мүн)*

**УЧУУТУЛ:** Маладьыастар! Бүгүҥҥү дьарыкка көхтөөхтүк кыттыбыккыт иһин махтанабын. “Бастакылар хамсааһыннарын” туһунан тугу билбиккин чиҥэтэн ыйытыыларга хоруйдуохха.

**III чааһа. ТҮМҮК**

*(Ыйытыыларга хоруйдууллар, 3 мүн)*

1. **РДДМ уһун аата (расшифровка) туох диэн буоларый?**

- Оҕо уонна ыччат Россиятааҕы хамсааһына.

- Оҕолор хамсааһыннара.

- Оҕо түмсүүлэрин хамсааһына.

1. **РДДМ туох диэн ааты сүгэрий?**

- Бастыҥнар хамсааһыннара.

- Улуулар хамсааһыннара.

- Оҕолор хамсааһыннара.

1. **Хамсааһын сүрүн сыала?**

- Россиятааҕы оҕо уонна ыччат хамсааһыннарын бииргэ түмүү.

- Саҥа оҕо хамсааһынын тэрийии.

- Ыччат хамсааһынын түмүү.

1. **Хамсааһын кэккэтигэр кимнээх киирэллэрий?**

-Оскуола үөрэнээччилэрэ уонна орто анал үөрэх устудьуоннара.

-Оскуола үөрэнээччилэрэ.

-Устудьуоннар.

1. Хамсааһын ыҥырыы тыллара?

Мин тэтимҥэ, биһиги тэтимҥэ – биир тэтимҥэ.